ඒ ශ්‍රී ලංකාවට එරෙහි මානව හිමිකම් මහ කොමසාරිස්වරියගේ යෝජනවාට සහය පල කරමින්.උතුරු නැගෙනහිර අතුරුදහන් වූවන්ගේ ඥාතීන් මෙම උද්ඝෝෂණයේ නිරත වුණේ කිලිනොච්චිය කන්දස්වාමි කෝවිල ඉදිරිපිටදීයි.ඒ මෙවර සැසිවාරයේදී ජිනීවාහී මානව හිමිකම් මහ කොමසාරිස්වරිය විසින් ඉදිරිපත් කළ යෝජනවාට සහය පල කරමින්.දෙමළ ජනතාවට එරෙහිව ජන සංහාර, මානව වර්ගයාට එරෙහි අපරාධ, යුද අපරාධ, සැලසුම් සහගත ජන සංහාර සහ අතුරුදහන් කිරීම් සම්බන්ධයෙන් ශ්‍රී ලංකාව ජාත්‍යන්තර අපරාධ අධිකරණයට යොමු කරනලෙස දෙමළ ප්‍රජාව ශ්‍රී ලංකා රජයෙන් ඉල්ලනවා.ඒ වගේම ශ්‍රී ලංකා හමුදාව විසින් දෙමළ කාන්තාවන් ලිංගික වහලුන් ලෙස රඳවා තබා ගැනීම පිළිබඳ තොරතුරු 2017 පෙබරවාරි මාසයේ දී ජාත්‍යන්තර සත්‍ය හා යුක්තිය වැඩසටහන එක්සත් ජාතීන් වෙත භාරදී තිබෙනවා.ඒකාබද්ධ යෝජනාව ක්‍රියාත්මක කිරීම සඳහා අර්ථවත් පියවර ගැනීමට පසුගිය රජය අපොහොසත් වී ඇති අතර එක්සත් ජාතීන්ගේ යෝජනාව ක්‍රියාත්මක නොකරන බව පවතින රජය පුන පුනා ප්‍රකාශ කර තිබෙනවා.පවතින තත්ත්වය සලකා බලන විට ශ්‍රී ලංකාව ජාත්‍යන්තර අධිකරණයට ගෙනයන්නට අවශ්‍යයයි.